Efter 10 år stopper festivalen nu definitivt.

Skagen Vinterbaderfestival fejrede i slutningen af marts 2022 sit 10 års jubilærum, hvor mange glade vinterbadere dukkede op. Men nu er festivallen definitivt slut. Det meddeler festivalen på sin facebook-side Skagen Vinterbader Festival . Grunden til at festivalen slutter skyldtes ifølge arrangørerne en manglende interesse fra klubbens medlemmer om at overtage afholdelsen af det. - Vi følte, det var et godt tidspunkt nu. Vi allerede begyndt at være indstillet på det, men det har vi selvfølgelig holdt for os selv. Så det kom som et chok for mange af vores medlemmer. Vi sagde dog til dem, at vi gerne ville hjælpe med at føre det videre, men det var der ikke nogen, som var interesseret i, da det jo er et stort stykke arbejde, som er svært at overtage, lyder det fra festivalens formand, Mette Hust. Der er skrevet ud til de deltagende vinterbaderklubber, som alle er forstående overfor, at arrangementet nu ophører. - At kunne stoppe på det højeste er jo fantastisk, men det er klart at byen nok også bliver lidt ramt af det, da forretningerne og butikkerne har haft meget glæde af os, siger Mette Hust. Se inslaget fra festivalen i marts, hvor 300 vinterbadere deltog: